|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 1. разред основне школе** | | | | |
| УЏБЕНИК: **Alex et Zoé 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема: | **1. BONJOUR** | | | |
| Наставна јединица: | **Упознавање са наставним садржајем** | | | |
| Тип часа: | Обрада | | | |
| Циљ часа: | Усвајање знања која се односе на поздрављање и представљање. | | | |
| Очекивани исходи: | На крају часа, ученици ће бити у стању да:  - разумеју формалне и неформалне поздраве – ***Bonjour, Salut, Au revoir***  - поздраве и отпоздраве користећи формалне и неформалне поздраве; | | | |
| Међупредметне компетенције: | Комуникација, одговорно учешће у демократском друштву | | | |
| Облик рада: | Фронтални, индивидуални, рад у пару | | | |
| Наставне методе: | Демонстративна, вербална | | | |
| Наставна средства: | Уџбеник, приручник за наставнике стр. 5, 6, аудио запис на ЦД 1. (снимак бр. 2) | | | |
| Корелација са другим предметима: | Грађанско васпитање, музичка култура, ликовна култура. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 минута) | Наставник улази у учионицу поздрављајући ученике са *Bonjour*. Подстиче ученике да понове. Затим се представља на српском језику и пита ученике да ли знају неку реч на француском језику. Наставник објашњава шта ће све ученици моћи да науче и да ће имати различите активности током ових часова. Затим говори о потребном уџбенику,  **Alex et Zoé 1,** као и прибору за рад (свеска, гумица, оловка, бојице, маказе, лепак). | | | |
| **Главни део:**  ( 30 минута) | Активност бр.1  Наставник показује ученицима насловну страну уџбеника и објашњава ко су главни јунаци, Алекс, Зое и њихови пријатељи. Најављује песму која говори о поздрављању. „Bonjour, ça va?“ (ЦД 1, снимак бр. 2, транскрипт песме, Приручнник за наставнике, стр. 6.) Песму ученици најпре слушају, затим певају сви заједно, а потом их наставник подели на две групе, тако да наизменично певају стих по стих.  Активност бр.2  Наставник објашњава да се *Bonjour* користи када се поздравља неко старији, а *Salut* се говори другарима. Затим изведе пред таблу два ученика и да упутство: *Поздравите се као да сте другари из вртића*, следећи пар се поздравља као да су колеге на послу, а трећи пар као да су учитељица и ученик.  Активност бр.3  Наставник каже ученицима да отворе уџбеник на страни број 2. Пусти аудио запис са ЦД 1, снимак бр 1. и замоли да пажљиво слушају реплике. Ученици треба да покажу слику за коју мисле да је одговарајућа. | | | |
| **Завршни део:**  (5 минута) | Ученици у својим свескама цртају две особе које се поздрављају, по личном избору. На крају часа наставник поздравља ученике са ***Au revoir.*** | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |